Førerkort i Norge

**Førerkort** er et sertifikat som er påkrevd for førere av motoriserte kjøretøy i Norge. Det er et bevis på at innehaveren av kortet har førerrett til klassene spesifisert på kortet. Førerkort blir generelt utstedt etter at mottageren har bestått en førerprøve og dokumentert at vedkommende oppfyller lovbestemte krav til å få førerkort. Førerkort finnes i fysisk form og i digital utgave.

Før april 1979 var norske førerkort en liten bok. Mellom 1979 og 1997 var det et plastlaminert, rosa papir. Disse modellene er fortsatt gyldig i Norge, men er vanligvis ikke gyldige utenlands. Fra 1998 er det en modell som følger EØS-regler. Fra 2013 er de gyldige i 15 år, mens kort produsert før 2013 ikke har tidsgrense. 

## Klasser og koder

### AM (moped)
Førerrett i klasse M gjelder for kjøring i Norge med moped. Førerkortklassen er tilpasset felleseuropeiske regler og har tillatt makshastighet 45&nbsp;km/t

Førerkort for motorsykkel eller bil medfører rett til å føre alle typer moped.

#### AM145
Denne klassen gjelder føring av tohjuls moped på bakgrunn av oppnådd alder uten at vedkommende har gjennomført obligatorisk opplæring og omfatter fra 1. juli 2009 også kjøre tre- eller firhjuls moped med egenvekt ikke over 150&nbsp;kg (minus batterienes vekt ved eldrift) med klasse M 145.

Fra 1. januar 2005 ble det innført krav om førerkort for personer som tidligere har kjørt moped uten obligatorisk opplæring og uten plikt til å medbringe bevis for førerrettigheten. Ordningen omfatter personer som ikke har førerkort i noen annen klasse, som har fylt 20 år før 1. januar 2005 og som har nødvendig ferdighet, jfr. førerkortforskriften vedlegg 6 § 11. Førerrettigheten krever førerkort i klasse M med kode 145 før den kan benyttes.

Personer som kommer inn under disse regler må følgelig ta kontakt med en trafikkstasjon for å få utstedt slikt førerkort etter at søkers vandel og helse er kontrollert. Helsekravene er de samme som for personbil.

#### AM146
Førerrett i klasse M med kode 146, gjelder for kjøring i Norge med tohjuls moped. I tillegg gjelder førerretten for kjøring i Norge med tre- eller firehjuls moped med en egenvekt (minus batterienes vekt ved eldrift) som ikke overstiger 150&nbsp;kg. Den gir ikke rett til å frakte passasjerer.. Minstealderen er 16 år.

#### AM147
Førerrett i klasse AM med kode 147 for kjøring med  tre- og firehjuls moped uten begrensinger for mopedens egenvekt. Minstealder på 16 år. Minstealder for mopedbil er 16 år.

### A1 (lett motorsykkel)
Førerrett i klasse A1 gjelder for lett motorsykkel med eller uten sidevogn hvor motorsykkelen har et slagvolum på høyst 125&nbsp;cm³, en effekt på høyst 11&nbsp;kW (15 hk) og et forhold mellom effekt og egenvekt på høyst 0,1&nbsp;kW/kg2 og trehjuls motorsykkel med en effekt på høyst 15&nbsp;kW (20 hk). For kjøring i Norge omfatter førerretten i tillegg klasse AM kode 146 og AM kode 147 med tilhørende krav til alder og kjøretøyets vekt. Minstealder på 16 år.

### A2 (mellomtung motorsykkel)
Førerett i klasse A2 gjelder for Motorsykkel med eller uten sidevogn hvor motorsykkelen har en effekt på høyst 35&nbsp;kW (47,6 hk) og et forhold mellom effekt og egenvekt på høyst 0,2&nbsp;kW/kg. Etter nedtrimming kan motorsykkelens tidligere effekt ha vært høyst det dobbelte av nåværende effekt. Førerkortet gir også rett til å kjøre trehjuls motorsykkel med en effekt på høyst 15&nbsp;kW og moped.

I Norge omfatter føreretten også føring av tilhenger til motorsykkel med slagvolum over 125&nbsp;cm³. Motorsykkelen må være godkjent for å trekke tilhenger og tillatt tilhengervekt må være påført vognkortet.

1 år, eller senere, fra førerprøve klasse A2 er bestått kan man velge å delta på et 7 timers overgangskurs til klasse A. Det vil dermed ikke være nødvendig å ta ny førerprøve for klasse A. 2 år etter bestått førerprøve klasse A2 kan førerkortet endres til klasse A dersom overgangskurs er gjennomført.

### A (motorsykkel)
Førerett i klasse A gjelder for motorsykkel med eller uten sidevogn, trehjuls motorsykkel med en effekt på over 15 kW3 og Moped.

I Norge omfatter føreretten også føring av tilhenger til motorsykkel med slagvolum over 125&nbsp;cm³. Motorsykkelen må være godkjent for å trekke tilhenger og tillatt tilhengervekt må være påført vognkortet.

Minstealder for direkte erverv er 24 år, men man kan også få førerkort klasse A  ved tidligst 20 år om man har førerkort klasse A2 og har gjennomgått 7 timers overgangskurs.

### B (personbil, varebil)
Mange hadde anskaffet seg campingvogn med høyere vekt enn 750&nbsp;kg før vektbegrensningen trådte i kraft. Det er derfor laget et unntak, den såkalte «*campingvognregelen*», som krever nærmere forklaring med eksempler. Det viktige er å huske at regelen består av en *serie* begrensninger, og den *laveste* av disse vil avgjøre hva man har lov til å trekke. Så lenge tilhengeren er lettere enn 750&nbsp;kg, kan vogntogvekten overskride 3500&nbsp;kg. Med det samme tilhengervekten passerer 750&nbsp;kg ("sertifisert totalvekt*), opphører dette unntaket! Man kan altså trekke tyngre tilhenger enn 750 kg, men da gjelder følgende:

* Tilhengeren kan ikke være tyngre enn bilens *egenvekt med fører*. Har man eksempelvis en bil med egenvekt 1925&nbsp;kg, vil denne vekten bli 1925&nbsp;kg + 75&nbsp;kg (standardvekt fører) 2000&nbsp;kg. Bilens tillatte totalvekt er *'2650&nbsp;kg.** I vognkortet står det videre at bilen er sertifisert for å trekke en tilhenger på **1800&nbsp;kg**, og har en tillatt vogntogvekt på 5200&nbsp;kg.
* Loven tillater altså at man kan trekke en tilhenger på 2000&nbsp;kg med denne bilen. Imidlertid kan ikke ''bilen'' (ifølge vognkortet) trekke tilhenger tyngre enn 1800&nbsp;kg. Dermed blir 1800&nbsp;kg eksempelets første begrensning. (Tilsvarende vil en lettere bil med stor trekk-kapasitet kunne ha motsatt begrensning, altså egenvekt + fører er lavere enn trekk-''kapasitet''.)
* Den neste begrensningen er [[vogntog]]vekten. Her er det viktig å merke seg at man da snakker om sertifiserte tillatte ''totalvekter'' ikke ''aktuelle'' (faktiske) vekter.
Med eksempelbilen over kan vi se at bilens "tillatte totalvekt'' er 2650 kg. Med vogntogsbegrensningen på 3500 kg (lovverket) kan man bare trekke en tilhenger på **(**3500 kg (loven) – 2650 kg (tillatt totalvekt)**)** = **850 kg**! Det er videre viktig å merke seg at dette er sertifisert totalvekt på tilhengeren. Man kan altså ikke koble på en tilhenger med ''faktisk'' vekt på 849 kg dersom tilhengeren har en ''sertifisert totalvekt'' som overstiger 850 kg!

* Med et B-sertifikat kan man altså kun trekke en tilhenger med sertifisert totalvekt på 850 kg med denne store bilen. Med bakgrunn i regelverket kan man altså trekke større og tyngre tilhengere hvis bilen er mindre enn den store bilen i eksempelet, fordi vogntogvekten i de fleste tilfeller vil være begrensende for store tunge biler med stor trekk-kapasitet
* Har man utvidet B-sertifikatet med tilhenger (BE), opphører mye av kompleksiteten. Man kan da trekke hva som helst så lenge tilhengeren ikke er tyngre enn det som står som maks tilhengervekt i vognkortet, samt at vogntogvekten (dersom denne er oppgitt, det er den ikke alltid for vanlige biler) ikke overskrides. Man kan i tillegg benytte seg av ''faktiske'' vekter i stedet for tillatte totalvekter. Det vil si at man kan trekke en tilhenger med tillatt totalvekt på 3500 kg bak en bil som bare er sertifisert for en tilhengervekt på maks 2200 kg, så lenge tilhengerens ''faktiske'' vekt med last er lavere enn 2200&nbsp;kg!

Maksimal hastighet med tilhenger er normalt 80&nbsp;km/t dersom den ikke har såkalt Tempo 100-godkjenning, noe som gir maksimal hastighet på 100&nbsp;km/t. Minstealder på 18 år. Klassen gjelder også for tre- eller firehjuls motorsykkel og klasse M kode 147. I tillegg gjelder førerretten for kjøring i Norge beltebil med eller uten tilhengerslede, klasse M kode 146 og tilhenger til tre- eller firehjuls motorsykkel med slagvolum over 125 cm3, når tillatt totalvekt for tilhengeren er høyst 750&nbsp;kg.

===B1/klasse B kode 73===
Førerrett i klasse B1, eventuelt klasse B kode 73, gjelder for tre- eller firehjuls motorsykkel og for klasse M kode 147. Gjelder også for kjøring i Norge med eventuell tilhenger til tre- eller firehjuls motorsykkel med slagvolum over 125&nbsp;cm³. Førerrett klasse B1 kan fås ved innbytte, fornyelse og duplikat av utenlandske førerkort fra EØS. Alderskrav er 18 år.

===Klasse B kode 78===
Førerrett begrenset til å kun gjelde biler med automatgir.
Personer med førerkort klasse B kode 78 har med andre ord kun lov til å føre personbil med automatgir.
Personer med førerkort klasse B **uten*' kode 78 kan derimot føre personbiler med *både* manuell og automatgir.

Kode 78 er automatisk gjeldende om førerprøven blir avlagt i personbil med automatgir.
Et alternativ for personer som føler at de ikke mestrer manuelt gir.

For å fjerne tillegget og gå over til full klasse B må ny førerprøve i manuellgiret bil avlegges.

Sett bort fra denne begrensningen så gjelder de samme rettighetene som ordinær klasse B.

===Klasse B 96 (tyngre tilhenger til klasse B, men lettere enn BE)===
Den ferskeste klassen som er blitt innført, og gjelder fra 19. januar 2013. Innføringen er parallell med den nyeste førerkorttypen, EØS-modell 2 (N5).

Klassen er i realiteten en utvidelse av den såkalte campingvognregelen, og eneste forskjell er at mens man etter campingvognregelen for klasse B har en begrensning på vogntogets tillatte totalvekt på 3 500 kilo, er denne økt til 4 250 kilo med den nye klassen. Ellers skiller klassen seg ut ved at man ikke trenger noen oppkjøring, men er pliktig til å ha gjennomført opplæring på minst 7 timer hos en trafikkskole eller kursarrangør. Opplæringen innebærer kjøretimer, lastesikringskurs og sikkerhetskurs på vei.

For øvrig er dette er en klasse som bryter med den generelle nomenklaturen (navnsettingen) på førerkortklassene. I de andre klassene har man et 1-tall etter vanlig klasse, for å indikere lettere vekt, som klasse C1 og C1E, som er henholdsvis lett lastebil og tilhenger til lett lastebil. Skulle det vært konsekvent, hadde klassen blitt kalt BE1.

===BE (tilhenger til klasse B)===

Dette gir rett til å trekke tilhenger med tillatt totalvekt over 750&nbsp;kg, opp til trekkbegrensingen gitt i bilens vognkort, samt eventuell maksimal vogntogvekt hvis denne er oppgitt i vognkortet. Etter 19. januar 2013 er vekten på tilhengeren begrenset oppad til 3 500&nbsp;kg. De som har tatt førerkort før 2013, har ikke denne begrensningen, men da må bilen ha trykkluftmekanisk bremseanlegg om tilhengeren skal ha vekt over 3 500&nbsp;kg. Dette er ekstremt sjeldent på biler under 3 500&nbsp;kg, og tilhengere for bil konstrueres i praksis ikke med totalvekt over 3 500&nbsp;kg. Dermed er i realiteten begrensningen på hengeren 3 500&nbsp;kg, også for de som har kjørt opp før 2013. Når det gjelder bilen som trekker hengeren, er begrensningen her lik som klasse B og klasse B 96, altså 3 500&nbsp;kg og maksimalt 8 passasjerplasser i tillegg til fører. Minstealder er 18 år. I tillegg gjelder førerretten for kjøring i Norge for traktor og motorredskap, med tillatt totalvekt ikke over 25 000&nbsp;kg og med konstruktiv hastighet ikke over 40&nbsp;km/t, med eller uten tilhenger. Til slutt kan man merke seg at man er nødt til å ha førerkort klasse B eller klasse B 96, for å få kjørt opp med klasse BE. Man kan altså ikke ha førstegangs oppkjøring med henger.

===C1 (lett lastebil)===
Førerrett i klasse C1 gjelder for førerrett i klasse B og for motorvogn med tillatt totalvekt over 3&nbsp;500&nbsp;kg, men høyst 7&nbsp;500&nbsp;kg og maksimalt 8 passasjerplasser i tillegg til førerplassen og tilhenger med tillatt totalvekt på høyst 750&nbsp;kg. Minstealder på 18 år.

===C1E (tilhenger til klasse C1)===
Førerrett i klasse C1E gjelder for klasse BE og for vogntog bestående av motorvogn nevnt under klasse C1 og tilhenger hvor samlet tillatt totalvekt for vogntoget ikke overstiger 12&nbsp;000&nbsp;kg. Minstealder på 18 år. Tilhengerens tillatte totalvekt må ikke overstige trekkvognens egenvekt.

===C (lastebil)===
Førerrett i klasse C gjelder for førerrett i klasse B og for motorvogn med tillatt totalvekt over 3&nbsp;500&nbsp;kg og maksimalt 8 passasjerplasser i tillegg til førerplassen og tilhenger med tillatt totalvekt på høyst 750&nbsp;kg. Minstealder på 21 år.

===CE (tilhenger til klasse C)===
Førerrett i klasse CE gjelder for klasse BE og for vogntog bestående av motorvogn nevnt i klasse C og tilhenger. Minstealder på 21 år.

===D1 (minibuss)===
Førerrett i klasse D1 gjelder for førerrett i klasse B og for motorvogn for persontransport, som har flere enn 8, men maksimalt 16 passasjerplasser i tillegg til førerplassen og tilhenger med tillatt totalvekt på høyst 750&nbsp;kg. Minstealder på 21 år. For norske førerkort gjelder i nye regler fra 19. januar 2013: Maksimal lengde for minibuss i førerkortsammenheng økes fra 7,5 til 8 meter. Denne utvidelsen vil gjelde også for de som tok førerkort for minibuss før de nye reglene trer i kraft.

===D1E (tilhenger til klasse D1)===
Førerrett i klasse D1E gjelder for klasse BE og for vogntog bestående av motorvogn nevnt i klasse D og tilhenger hvor samlet tillatt totalvekt for vogntoget ikke overstiger 12&nbsp;000&nbsp;kg. Minstealder 21 år. Tilhengerens tillatte totalvekt må ikke overstige motorvognens egenvekt. Tilhengeren tillates ikke brukt til transport av personer.

===D (buss)===
Førerrett i klasse D gjelder for førerrett i klasse B og for motorvogn for persontransport som har flere enn 8 passasjerplasser i tillegg til førerplassen og tilhenger med tillatt totalvekt på høyst 750&nbsp;kg. Minstealder på 24 år. Klassen gjelder også for leddbuss.

===DE (tilhenger til klasse D)===
Førerrett i klasse DE gjelder for klasse BE og for vogntog bestående av motorvogn nevnt i klasse D og tilhenger. Har man forøvrig tatt klasse C1, C1E, D eller DE før 1. januar 2005 har man også førerrett i Norge for motorredskap (arbeidsmaskiner som eks dumper osv.)

«Innehaver av førerkort i klassene B, BE, D1, D1E, D2 eller D2E, utstedt før 1. januar 2005 har førerrett i Norge for motorredskap med tillatt totalvekt ikke over 7&nbsp;500 kg og for motorredskap med tillatt totalvekt over 7&nbsp;500 kg, med konstruktiv hastighet ikke over 50 km/t. Ved utskifting videreføres denne retten ved kode 152 tilknyttet klasse B/BE.»

===T (traktor)===
Førerrett i klasse T gjelder for kjøring i Norge for [[traktor]] og motorredskap, med konstruktiv hastighet ikke over 40&nbsp;km/t, med eller uten tilhenger. Minstealder på 16 år. Frem til førerkortinnehaveren har to års erfaring eller fyller 21 år er førerretten begrenset til traktor og motorredskap, med eller uten tilhenger, med samlet tillatt totalvekt ikke over  kg. Vektbegrensningen gjelder ikke når førerrett klasse T erverves etter fylte 21 år.

Kode 141 gir førerretten til traktor med konstruktiv hastighet ikke over 50 kilometer. For å oppnå dette må føreren gjennomgå kurs etter to års erfaring, eller fylte 21 år.

Kode 142 har ingen begrensning på vekten til traktoren eller hvor fort den kan kjøre. Alle som kjørte opp til bil eller traktor før 1. januar 2005 får denne koden ved fornyelse av førerkort.

===S (beltemotorsykkel)===
Førerrett i klasse S gjelder for kjøring i Norge med [[beltemotorsykkel]] med eller uten tilhengerslede. Frem til førerkortinnehaveren fyller 18 år er førerretten begrenset til beltemotorsykkel klasse 1, som har et forhold mellom effekt og egenvekt på høyst 0,35&nbsp;kW/kg.

===Gyldighetstid for førerkort===
Førerkortene for klassene AM, A, A1, B, B1, BE, S og T har inntil 15 års gyldighet; for personer under 75 år, til vedkommendes 75-årsdag. Inntil 19. januar 2013 var førerkortenes utløpsdato satt til 100-årsdagen. Ved alder 75 år må det innhentes legeattest med varighet 1-3 år. Da vil nytt førerkort utstedes med varighet lik legeattestens varighet. For førerkort for lastebil og buss er gyldighetstiden fem år, med krav om legeattest og nytt førerkort hvert år etter fylte 70 år.

==Krav==
Fra 2005 må alle som starter på en opplæring ha [[trafikalt grunnkurs]] før de kan begynne å [[øvingskjøre]] og før de kan ta kjøretimer. Unntak er gjort for de som har førerkort (eventuelt mopedførerbevis) fra før eller er over 25 år.

For å få førerkort må man være bosatt i [[Norge]], fylle alderskravet, sende søknad om førerkort, fylle helsekravene og ha godkjent vandel (av [[politi]]et) første gang man søker om førerkort.

==Utenlandske førerkort i Norge==
Gjennom EØS-avtalen er Norge forpliktet til å implementere [[Den europeiske union|EUs]] regelverk på førerkortområdet. EUs tredje førerkortdirektiv trådte derfor i kraft i Norge den 19. januar 2013 samtidig som i resten av EU.

Førerkort utstedt i EU/EØS-land er gyldige for kjøring i Norge så lenge førerkortet er gyldig i det landet det ble utstedt. Sertifikater for tunge klasser er bare gyldige for fem år av gangen i Norge.

Førerkort utstedt i land utenfor EU/EØS kan kun brukes for kjøring i Norge i tre måneder. Det samme gjelder personer som tar fast bopel i Norge.
Det må følge med en godkjent oversettelse av førerkortet til engelsk eller norsk for at det skal kunne brukes i Norge. Har man oppholdt seg i Norge og reiser ut må man ha vært ute av Norge i minst seks måneder før man igjen kan kjøre nye tre måneder i Norge. De som tar fast bopel i Norge må ta norsk førerkort for å fortsette kjøre, for innehavere av førerkort utstedt av de fleste land utenfor EU/EØS må vanligvis gjennomgå [[førerprøve]].

== Førerkortbeslag ==
*Fartsgrense 30 km/t:*

*Fartsgrense 40 km/t:*

*Fartsgrense 50 km/t:*

*Fartsgrense 60 km/t:*

*Fartsgrense 70 km/t:*

*Fartsgrense 80 km/t:*

*Fartsgrense 90 km/t motorvei kl. B:*

*Fartsgrense 90 km/t motorvei kl. A:*

*Fartsgrense 100 km/t motorvei kl. A:''

## Referanser


## Eksterne lenker
* vegvesen.no/forerkort
* Førerkort.no
* lovdata.no – FOR 2004-01-19 nr 298: Forskrift om førerkort m.m.
* lovdata.no
* http://www.vegvesen.no/Forerkort/Om+forerkort/Hva+har+jeg+lov+a+kjore 
* http://www.vegvesen.no/Hovedside/Slutt+på+ekstra+barn+i+bil+og+på+moped.503022.cms
* http://eur-lex.europa.eu/LexUriServ/LexUriServ.do?uri=OJ:L:2006:403:0018:0060:EN:PDF